Document ID: /roh_data/filtered/fineweb-2-filterrobots_roh.jsonl.gz/70297

In mais avant las elecziuns ha in'allianza da partidas dal center e da la sanestra definì reglas per co ir enturn cun intelligenza artifiziala en il cumbat electoral. Part da l'allianza fan la PS, l'Allianza dal center, la PEV, la GLP ed ils Verds.
Tenor in codex stoppian els far transparent sch'els fan diever da l'intelligenza artifiziala en il cumbat electoral, declera l'iniziant e president dals Verds Balthasar Glättli.
Els s'obligheschian ch'els na maldovrian betg cuntegns da l'intelligenza artifiziala per campagnas negativas.
Betg da la partida tar il codex è la PLD. Lezza haja dentant atgnas reglas da transparenza. La PPS na veglia nagina regulaziun, damai ch'i saja grev da dir tge ch'ina campagna negativa saja.